b"\n_START_ARTICLE_\nMacaron\xc3\xa8sia\n_START_SECTION_\nRegi\xc3\xb3 flor\xc3\xadstica macaron\xc3\xa8sia\n_START_PARAGRAPH_\nCap de les illes no van ser mai part dels continents, i les esp\xc3\xa8cies vegetals van haver de seguir una llarga ruta per arribar-hi._NEWLINE_Hi destaca la laurisilva, boscos de la fam\xc3\xadlia laur\xc3\xa0cia de l'era terci\xc3\xa0ria que, abans de la glaciaci\xc3\xb3, cobrien la zona mediterr\xc3\xa0nia. A les illes macaron\xc3\xa8siques, havien arribat a estendre's entre els 400 i els 1.200 m d'altitud (per\xc3\xb2 no a les Can\xc3\xa0ries orientals ni a Cap Verd, perqu\xc3\xa8 s\xc3\xb3n massa seques). La tala de boscos per a obtenir fusta i terres cultivables n'ha redu\xc3\xaft l'extensi\xc3\xb3. La laurisilva de Madeira est\xc3\xa0 classificada com a Patrimoni de la Humanitat per la UNESCO, i \xc3\xa9s present en els parcs nacionals de Can\xc3\xa0ries. _NEWLINE_Havien format part de la vegetaci\xc3\xb3 mediterr\xc3\xa0nia antiga (abans de les glaciacions) arbres que ara es troben a la laurisilva de la regi\xc3\xb3 macaron\xc3\xa8sia dels g\xc3\xa8neres Apollonias, Clethra, Dracaena (Ruscaceae), Ocotea, Persea, i Picconia"